ด้วย พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ส่งข้อความพระราชสาส์นแสดงความเสียพระราชหฤทัยไปยังประธานาธิบดีแห่งสาธารณรัฐเกาหลี กรณีเกิดเหตุการณ์โศกนาฎกรรม ที่ย่านอิแทวอน กรุงโซล สาธารณรัฐเกาหลี เมื่อวันที่ 29 ตุลาคม 2565 ดังนี้  ข้าพเจ้าและพระราชินีมีความเศร้าสลดใจอย่างยิ่งที่ได้ทราบข่าวโศกนาฎกรรมความสูญเสียที่ย่านอิแทวอนของกรุงโซล นับเป็นโศกนาฎกรรมอันร้ายแรงที่สุดครั้งหนึ่งที่เกิดขึ้นในหลายทศวรรษที่ผ่านมา ทั้งรู้สึกตระหนกใจกับจำนวนผู้เสียชีวิต ผู้บาดเจ็บ และผู้สูญหายเป็นจำนวนมาก ซึ่งมีนักท่องเที่ยวต่างชาติรวมทั้งคนไทยที่เสียชีวิตจากเหตุการณ์ดังกล่าวด้วย  ในนามของประชาชนชาวไทย ข้าพเจ้าและพระราชินีของแสดงความเสียใจอย่างสุดซึ้งมายังท่านและประชาชนสาธารณรัฐเกาหลี ต่อการสูญเสียและทุกข์โศกจากเหตุการณ์ร้ายแรงครั้งนี้  (พระปรมาภิไธย) มหาวชิราลงกรณ พระวชิรเกล้าเจ้าอยู่หัว
พระบาทสมเด็จพระเจ้าอยู่หัว ข้าพเจ้า ข้าพเจ้า มหาวชิราลงกรณ พระวชิรเกล้าเจ้าอยู่หัว
ประธานาธิบดีแห่งสาธารณรัฐเกาหลี ท่าน
พระราชินี พระราชินี